
CHRISTELIKE
TGEWERSMAATSKAPPY
Utgowor van hoogetnando pueskasios

Laaste sé





Izak de Villiers was ’n gewilde skry​wer wat lesers oor die hele Suid-Afrika se harte aangeraak het. As skry​wer van Sarie se agterblad-rubriek “Laaste sê” het hy talle lesers gedwing om hul tydskrif van agter af te lees! En soos hy self gesê het: “Die meeste van ons hou van ’n storie van liefde en jeug en lente, van die ein​tlik onmoontlike gemeng met ’n knippie hartseer, of sommer ’n hele eetlepel daarvan.”
     Laaste sê is ’n versameling van 31 Laaste sê-stukke uit die pen van wyle Izak de Villiers. Met sy fyn humor wys hy vir lesers die dieper waarheid agter elkedagse dinge. Die ligte stories, wat vanuit ’n Chris​telike per​spek​tief geskryf is, sal lesers boei en laat lag. 

Laaste sê is die ideale boek vir Izak de Villiers-aanhangers vanuit die Sarie-gele​de​re, asook vir enig​iemand wat hou van ’n goeie storie uit die pen van iemand wat weet waarvan hy praat.

Spesifikasies:
Kort kopie


Laaste sê is ’n versameling van 31 Sarie-rubrieke uit die pen van wyle Izak de Villiers. Met sy fyn humor wys hy vir lesers die dieper waarheid agter elkedagse dinge. Die ligte stories, wat vanuit ’n Chris​telike per​spek​tief geskryf is, sal lesers boei en laat lag.
Oor die outeur


Izak de Villiers (1936-2009) was ’n bekende predikant, en ’n bekroonde digter, skrywer en gesangberymer. Hy was die redakteur van ’n baie suk​sesvolle vrouetydskrif, sowel as van ’n groot Afri​kaanse koerant. Hy was ’n direkteur van Nasionale Media Bpk., lid van die Uitvoerende Raad van die Suid-Afrikaanse Akademie vir Wetenskap en Kuns en ook ’n alumnus van die United States-South Africa Leadership Exchange Program. Izak is deur verskeie prestige-instansies vir sy skryfwerk bekroon. Hy het onder andere die Credo-prys, die Andrew Murray-medalje en die Kankervereniging se mediaprys ontvang. Die FAK se prestige-prys vir diens aan die Afrikaanse kultuur is in 1998 aan hom toegeken. Hy het ook Orde van die Disa (Offisiersklas) van die Wes-Kaapse regering ontvang vir sy diens op alle terreine waar hy gehelp het. 
Unieke verkooppunte

· Bekroonde en gewilde outeur.
· 31 agterblaaie geneem uit Sarie.

Ander boeke deur die outeur

· In die Teenwoordigheid van God (Dagstukke)

· Wat dra my deur ’n krisis? (Geestelike verryking)

· Klein geskenk van hoop (Dagstukke)
· Manna oor die duine (Gebed)

· Onder ewige vlerke (Christelike leefwyse)
· Liedjies uit ’n towerfluit

